Správa o výchovno - vzdelávacej činnosti za školský rok 2007/2008

Škola:    Špeciálna základná škola internátna
Adresa:  SNP 1653/152, 017 01 Považská Bystrica

 ekonomický úsek                                       042/4328463
 riaditeľ   školy , pedagogický zástupca      042/4261427
 riaditeľka školskej jedálne                         042/4261426
 Špeciálno-pedagogická poradňa                 042/4261428 
     mail: spzaklsk@stonline.sk
              turicikova.l@zoznam.sk
              pristachova.d@zoznam.sk

     web stránka:  www.szssnppb.edu.sk

Zriaďovateľ školy: Krajský školský úrad v Trenčíne
                               Hviezdoslavova 3
                               Trenčín

Riaditeľka školy:               Mgr. Lýdia Turičíková

Pedagogickí  zástupcovia: Mgr. Darina Pristachová  - zástupca  štatutárneho orgánu
                                                                                      - pedagogický zástupca pre 1.  stupeň, 
                                                                                         Školský klub a Praktickú školu
                                              Mgr. Emília Lovíšková -   pedagogický zástupca pre 2. stupeň
                                              Mgr. Nataša Gundová  -    vedúca vychovávateľka     

Poradné orgány riaditeľa školy:
 
•	Pedagogická rada / členmi sú všetci pedagogickí zamestnanci /
•	Metodické združenie I. stupňa
•	Metodické združenie tried PT , TIVP a PŠ
•	Predmetové komisie
•	Gremiálna rada členmi sú riadiaci zamestnanci úsekov

Rada školy:
•	11 členov
•	 predseda Mgr. Ladislav Hrebičík

Počet žiakov 
V školskom roku 2007/08 bolo na škole 122 žiakov. 
Z toho:
                       A variant:                   73  ( chlapcov - 39, dievčat - 34)
                       B variant:                   17  ( chlapcov - 11, dievčat -   6 )
                       C variant:                   27  ( chlapcov - 16, dievčat - 11)
Trieda pre žiakov s autizmom:         5  ( chlapcov -   5,  dievčat - 0)  
Spolu:                                             122 žiakov ( chlapcov -  71, dievčat - 51 )

Praktická škola :                             11  žiakov  ( chlapcov - 6, dievčat - 5 )
Spolu:                                    133 žiakov ( chlapcov -  77, dievčat - 56 )

Zameranie Praktickej školy:  odbor „ Domáce práce“

Počet žiakov v školskom stravovaní : 83

Počet žiakov zapísaných do prvého ročníka:  3
V tomto školskom roku ukončilo školskú dochádzku 17 žiakov:
•	v 9. ročníku:    9 žiakov / 9 žiakov  prijatých do  OU Ladce  
•	vo variante B:  7 žiakov / 4 žiaci pokračujú vo vzdelávaní v praktickej škole 
•	vo variante C : 1 žiak / nepokračuje vo vzdelávaní
               
V treťom ročníku Praktickej školy ukončili vzdelávanie 3 žiaci.

Výsledky hodnotenia a klasifikácie za školský rok 2007/2008

Špeciálna základná škola  A , B, C variant
Žiaci na konci klasifkač. obdobia	Zameškané hodiny	Hodnotenie a klasifikácia	
	ospravedlnené   	neospravedlnené	prospeli	neprospeli	neklasif.	
spolu	CH	D	spolu	priemer	spolu	priem		z1	z2	z 3		
122	71	51	12207	100,06	 217	1,78	110	   	7		  5	

Praktická škola	
11	6	5	537	48,82	0	0	11				0	

Výchovné opatrenia	
správanie	pochvala	pokarhanie	
2 stupeň	3 stupeň	riad.  šk.	tried. uč.	iné	riad. šk.	tried. uč.	iné	
2		1	17		     0	     0		

Praktická škola	
			1					

Počet všetkých zamestnancov v  organizácii :  42  zamestnancov/ 28 pedagogickí 
•	škola                             31     / pedagogickí 23
•	ŠK                                 3      / pedagogickí 3
•	internát                           4    / pedagogickí  2 
•	ŠJ                                   5

Kvalifikovanosť pedagogických zamestnancov na škole -  71,43%. 
Kvalifikovanosť pedagogických zamestnancov v školskom klube a na internáte - 100%.
Pedagogickí zamestnanci sa počas celého roka odborne vzdelávali na seminároch, prednáškach a kurzoch,  ktoré organizovalo  MPC Trenčín, MPC Bratislava, SPOSA Nové Mesto nad Váhom. 
Jedna učiteľka ukončila magisterské štúdium špeciálnej pedagogiky v Prešove a jedna  pokračovala v rozširujúcom štúdiu špeciálnej pedagogiky v Ružomberku.
Tri vychovávateľky  si zvyšovali  kvalifikáciu magisterským štúdiom špeciálnej pedagogiky .

 Prezentácia školy na  verejnosti:

V oblasti verejného života sa naša škola prezentovala  organizovaním rôznych   spoločensko-kultúrnych  a športových  podujatí. Okrem toho, sme sa tradične zúčastňovali  športových a kultúrnych aktivít organizovaných  inými organizáciami, v ktorých  žiaci dosahovali výborné výsledky a získali viaceré ocenenia. 
Pravidelná bola naša účasť na akciách  organizovaných  Slovenským  hnutím špeciálnych olympiád v  Bratislave,  Slovenským zväzom športovcov so zdravotným postihnutím v  Bratislave, Zväzom zdravotne postihnutých  v Považskej  Bystrici.
V tomto školskom roku sme v spolupráci so SHŠO Bratislava a ŠZŠ Bytča zorganizovali III. ročník  Majstrovstiev Slovenska v plávaní mentálne postihnutých športovcov.
 Škola  i v tomto školskom roku pokračovala v aktívnej spolupráci s  MO Matice slovenskej v Považskej Bystrici, Považským  osvetovým strediskom, PX Centrom Považská Bystrica, Mestom Považská Bystrica,  CVČ Považská Bystrica, CVČ Včielka Púchov, Okresnou knižnicou Považská Bystrica. 
Zo všetkých akcií,  ktorých sme zúčastnili uvádzame:

Výtvarne súťaže a súťaže zamerané na manuálnu zručnosť žiakov špeciálnych škôl:

 „Mesiac detskej tvorby“ organizovaný nadáciou SPP a Združením Korytnačka.
„Handrová Anička“– súťaž v tvorivosti žiakov špeciálnych škôl (zhotovovanie výrobkov z textilu) / SZŠ Partizánske/
 „O čom snívam“ -   súťaž v  zhotovovaní výrobkov z odpadového materiálu /ŠZŠ Púchov/
 „Cesta okolo sveta za 60 minút“ zemepisná súťaž /SZŠ Ilava/ Družstvo našich žiakov získalo I. miesto.
„Výstava výtvarných prác detí s autizmom“/ ŠZŠI Prievidza/
„Dívej se mýma očima“ – výstava prác žiakov s autizmom v Starom Měste pri Uherskom Hradišti organizovanou Speciální školou v Uherském  Hradišti.
„Tvorivé dielne“ práca s keramikou  /POS v Považskej Bystrici a v CVČ Včielka v Púchove/
„Tvorivé dielne“- výroba bábik zo šúpolia / POS Považská Bystrica/
„Deň slnka“- tvorivé dielne,  zamerané na výrobu slnka rôznymi technikami /ŠZŠ Púchov/
Účasť na módnych prehliadkach v Považskej Bystrici a v Púchove.
Účasť na výstavách – „ Záhrada 2008“ v Trenčíne a „Výtvarné alternatívy“ v ZUŠ Považská Bystrica.
Návšteva arboréta v ŠZŠI Trenčíne.
Účasť na muzikálovom predstavení ŠZŠI Trenčianskej Teplej „Nie si sám“ v Dome armády v Trenčíne.
Návšteva divadelného predstavenia „Šípková Ruženka“ v Považskej Bystrici.

 Aktivity z oblasti športu:

•	3.ročník stolnotenisového turnaja – ŠZŠ ILAVA 
•	Majstrovstvá SR v stolnom tenise 2007 – ŠZŠ BYTČA

Umiestnenie:  
Lukáš Balážik   -   1. miesto  kategória mladší žiaci 
Jozef Baláž       -   2. miesto kategória mladší žiaci 
Štefan Rapčan   -  4. miesto  kategória dorast 
Vlado Kolár       - 4. miesto kategória starší žiaci 

•	Stolnotenisový turnaj o putovný pohár 17. novembra - ŠZŠI PRIEVIDZA
Umiestnenie:
Lukáš Balážik     – 4. miesto
Vlado Kolár        – 1. miesto
Štefan Rapčan     – 3. miesto

•	Majstrovstvá  SR v plávaní  MP 2007  - ŠZŠI POVAŽSKÁ BYSTRICA z poverenia MŠ SR a SZZP v Bratislave 

Umiestnenie:
Milan Cigánik           - 3. miesto   50 m voľný spôsob  
                                    1. miesto  100 m voľný spôsob
Peter Magát  -          -  2. miesto    50 m voľný spôsob  
                                    3. miesto 100 m voľný spôsob
František Sádecký    -  2.miesto   100m voľný spôsob  
Dominika Vančová  -  1. miesto   50 m voľný spôsob
                                    1. miesto    50 m prsia  
                                    2. miesto 100 m prsia

•	Unifikovaný mikulášsky stolnotenisový turnaj – VI. A VII. Základná škola a ŠZŠI Považská Bystrica 
 Umiestnenie:
1.	miesto    Vladimír  Kolár

•	Atletika mostom  - Bratislava – Slovenský atletický zväz zdravotne postihnutých BA

Umiestnenie:
Peter Magát             -  1. miesto  beh na 400 m
                                    2. miesto  skok do výšky
                                    3. miesto  beh na 60 m
Miroslav Harvánek  -  2. miesto  beh na 400m
Dominika Vančová  -  1. miesto  beh na 400 m
                                    2. miesto skok do výšky
                                    3. miesto skok do diaľky
Kristína Griačová    -  1. miesto  skok do výšky
                                    2. miesto  skok do diaľky
                                    2. miesto  beh na 400m
                                    3. miesto  beh na 60 m
•	Vianočný unifikovaný turnaj – ŠZŠ Púchov z poverenia  SZZP v Bratislave 

•	Istropolitana Indoor 2008 Bratislava – preteky v ľahkej atletike,  SAZZP BA

Umiestnenie:

Dominika Vančová      -  2. miesto skok do výšky 
        2. miesto  200 m 
        2. miesto skok do diaľky
Kristína Griačová        -  1. miesto  skok do výšky 
        1. miesto 60 m 
        1. miesto skok do diaľky 
Kristýna Krajčovičová  - 1. miesto vrh guľou 
                                        2. miesto  400m
                                        3. miesto  60m 
Miroslav Harvánek     -   5. miesto  beh na 60m 
        5. miesto  beh na 200 m 

•	Stolnotenisový turnaj žiakov 2. stupňa – ŠZŠI Považská Bystrica 

Umiestnenie :

Vlado Kolár                - 1. miesto 
Jozef Baláž                 -  2. miesto 
Lukáš Balážik            -  3.m iesto 

•	Kolkársky turnaj – ŠZŠ Dubnica nad Váhom

•	Unifikovaný floorball - ŠZŠI Považská Bystrica, Gymnázium Považská Bystrica

•	Futbalový turnaj  v rámci Európskeho futbalového týždňa   Trenčín – Gymnázium Púchov
                  
•	2.Časť atletického fonendoskopu Cyklofest -  Šport klub Považská Bystrica, ŠK Manlach  Považská Bystrica

•	Okresná paralympiáda – ŠZŠI Trenčín

Umiestnenie:
Dominika Vančová      - 1. miesto skok do výšky
                                        2. miesto vrh guľou
Kristína Griačová        -  2. miesto beh 60 m
                                        3. miesto skok do diaľky
 Peter Magát                -  1. miesto  skok do diaľky 
                                        2. miesto  beh na 60 m
                                        2. miesto  skok do výšky   

•	Oblastná špeciálna olympiáda v štvorboji – ŠZŠ Púchov

Umiestnenie:

Jaroslava   Mitašíková  -  3. miesto mladšie žiačky
Jaroslav   Žember         -  2. miesto starší žiaci
Kristína  Griačová        -  1. miesto staršie žiačky
Kristýna  Krajčovičová - 3. miesto staršie žiačky

•	Majstrovstvá  SR v krosse Košice -  SZŠMP Bratislava a Klub Human Košice

Umiestnenie:

Dominika   Vančová     - 1. miesto v krosse
                                        2. miesto v behu do vrchu
Marcela   Katrenová     - 2. miesto v krosse
                                        3. miesto v behu do vrchu
Kristína  Griačová         -1. miesto v behu do vrchu
                                        3. miesto v krosse
Miroslav Harvánek      - 1. miesto v behu do vrchu
                                       1. miesto v krosse

•	III. časť atletického fonendoskopu - trojboj – SZŠMP BA v spolupráci ŠK Manlach Považská Bystrica,  ŠZŠI Bytča a KŠÚ Žilina

Umiestnenie:

Veronika Pšeneková	  - 3. miesto
Martin Gažo		  - 3. miesto
Monika Kolárová	  - 2. miesto
Viera Jirúšková	  - 1. miesto
Zuzana	 Balážiková	  - 1. miesto
Bohuslav Baláž	  - 2. miesto

•	Krajské kolo športových hier žiakov ŠZŠ Trenčianskeho kraja – ŠZŠI Prievidza 

Umiestnenie:
Ľuboš	Židek		  - 1. miesto v skoku do diaľky
Daniel  Kvaššay	  - 2. miesto v hode granátom
Dominika Vančová	  - 2. miesto v behu na 60 m
                                        3. miesto v skoku do diaľky
Kristína Griačová	  - 1. miesto v skoku do diaľky
                                        2. miesto v behu na 60 m
                                        3. miesto v hode kriketovou loptičkou	        
Miroslav Harvánek	 -  2. miesto v behu na 60 m
Jarka Mitašíková 	 -  3. miesto v behu na 60 m
Kristýna Krajčovičová - 1. miesto v skoku do diaľky

•	Výborné výsledky škola dosiahla  aj v oblasti kultúry

Tradične najvýznamnejšou akciou, ktorou sa snažíme zviditeľniť našu školu bolo zorganizovanie 13. ročníka  oblastnej súťaže v prednese poézie a prózy žiakov špeciálnych škôl „Otvorené srdcia“. Zúčastnilo sa jej 14 škôl  TN , ZA a NR  kraja. Súťaž objavila tých, ktorí cit pre poéziu a prózu nielen nosia vo svojich srdciach, ale  pozbierali odvahu a predstúpili pred publikum a odbornú porotu.
 V spolupráci s Považským  osvetovým strediskom v pôsobnosti Trenčianskeho samosprávneho kraja, PX Centrom v Považskej Bystrici, MO Matice slovenskej Považská Bystrica  a s finančným prispením ministerstva kultúry SR  sme zorganizovali  oblastnú súťaž  v tvorivosti žiakov ŠZŠ ,, Svetlušky“,  zároveň sa uskutočnilo  vyhodnotenie výtvarnej súťaže žiakov špeciálnych škôl Trenčianskeho a Žilinského kraja „ Krajina nádeje“. Žiaci nás tu reprezentovali  nielen ako súťažiaci, ale postarali sa i o sprievodný kultúrny program. 
Pre žiakov našej školy sme zorganizovali dva koncerty prostredníctvom agentúry Musica zo Žiliny.

Priestorové a materiálno technické vybavenie školy

     	Škola sa nachádza v novej modernej budove, ktorú máme v trvalom užívaní. Je to účelová budova so zavedenou vodou, elektrinou, plynom, je napojená na verejnú kanalizáciu. Vykurovaná je plynovou kotolňou v rámci centrálneho vykurovania sídliska. Na ohrev TÚV máme vlastnú kotolňu. Napriek tomu, že sa jedná o novú budovu, danú do užívania v roku 1987, táto si vyžaduje viaceré opravy, údržbu a rekonštrukciu.
Školský areál tvorí 2,5 ha lesného pasienka nachádzajúceho sa nad školou, nad ktorou máme  svojpomocne vybudované a udržiavané futbalové ihrisko  a detské ihrisko.
Internát školy bol umiestnený v centre mesta (  Slovenských partizánov) v budove Strediska praktického vyučovania Združenej strednej školy hotelových služieb a obchodu Púchov. Tieto priestory sme mali prenajaté formou zmluvy o výpožičke.
Vďaka  finančným prostriedkov, ktoré nám pridelil  náš zriaďovateľ  KŠU v Trenčíne, sa nám počas letných  prázdnin podarilo prebudovať dielenskú časť školy na internát. Od budúceho školského roka tak budú naši  žiaci ubytovaní vo vlastných  priestoroch. 

Budova školy je rozdelená na :
Učebňovú časť – tvoria ju dve poschodia a jej súčasťou sú učebne, dve učebne na vyučovanie logopédie,  učebňa na vyučovanie hudobnej výchovy, kabinety, herne. 
Dielenský trakt – sú v ňom umiestnené dielne pre prácu s kovom a drevom, krajčírska dielňa, cvičná kuchynka, okrem toho je v nej umiestnený archív, práčovňa, mangľovňa, sušiareň, sklad bielizne.  
Stravovacia časť – vstupný vestibul do jedálne, školská jedáleň, kuchyňa, šatne pre zamestnankyne kuchyne.
Ubytovaciu časť – izolačka, 4 spálne, prijímacia miestnosť.
Počet a vybavenosť vyhovuje doterajším požiadavkám školy.

Finančné a hmotné zabezpečenie výchovno-vzdelávacej činnosti školy

Činnosť školy za kalendárny rok 2007  bola zabezpečovaná : 
1. Dotáciou štátneho rozpočtu na žiakov ( normatívne finančné prostriedky) :  16. 102.000 Sk   
2. Príspevky na čiastočnú úhradu nákladov spojenú s hmotným zabezpečením školy od 
    rodičov,  ktorí majú voči žiakom vyživovaciu povinnosť.   			  532.000 Sk                               
3. Finančné prostriedky prijaté za vzdelávacie poukazy    			                94.000 Sk                                     
    Použitie:
    30 000.-Sk  -   na mzdy a odvody
    59 000.-Sk  -   energie
      3 000.- Sk -   materiálové zabezpečenie krúžkovej činnosti
      2.000.- Sk -   služby
4. Prostriedky získané od rodičov, právnických, fyzických osôb (dary a granty)       226.000 Sk   
    Použitie:
    224.000.-Sk materiálne vybavenie
         2.000.- Sk služby
5. Účelová dotácia MsÚ Považská Bystrica                				
   („ Farebný a športový svet očami detí“)                                                                30.000 Sk
    Použitie: 
     materiálne vybavenie krúžkovej činnosti				                            28.290 Sk
     súťaže									                  1.710 Sk

Plnenie koncepčného zámeru rozvoja školy

     Na základe dosiahnutých výsledkov za školský rok 2007/08 môžeme konštatovať, že koncepčný zámer rozvoja školy, ktorým bola premena školy na tzv. „Otvorenú školu“ sa nám podarilo splniť. Naša škola je otvoreným systémom, v ktorom majú svoje nezastupiteľné miesto rodičia žiakov a široká verejnosť.

Osveta a zviditeľňovanie školy v povedomí širokej verejnosti. 

V rámci osvety a zviditeľňovania školy sa nám najviac osvedčili akcie, ktoré naša škola usporadúva pre rodičov a ich známych. Takou bolo  zorganizovanie  4. ročníka Plesu rodičov, odohraté unifikované zápasy v spolupráci s Gymnáziom Púchov, Gymnáziom Považská Bystrica , spoločné výlety rodičov s deťmi napr. výlet do ZOO Dinopark Bratislava a návšteva Jánošíkovho múzea v Terchovej. Darí sa nám získavať rodičov a širokú verejnosť  pre individuálne akcie, ale nedarí sa nám ich získať pre systematickejšiu spoluprácu napr. vedenie krúžkov a pod.
     Školu sa snažíme zviditeľniť prostredníctvom masmédií, viaceré akcie, ktoré škola organizovala boli medializované prostredníctvom regionálnych televízií TV Marika a TV Považie, a regionálnych týždenníkov / Považskobystrické novinky, Obzor/. Krátka reportáž zo života  našej školy pod názvom „Deti zachraňujú deti“ bola odvysielaná v TV JOJ.

Záujmová činnosť na škole

Krúžková činnosť na našej škole je veľmi rozmanitá. Žiaci mali možnosť pracovať v 9 krúžkoch, z toho pre enormný záujem žiakov boli  3 krúžky  zamerané na prácu s výpočtovou technikou . 
Žiaci s radosťou pracovali vo výtvarnom krúžku, ktorého činnosť bola zameraná na podporovanie tvorivosti, kreativity a nových vyjadrovacích prostriedkov u žiakov. Každý žiak sa mohol zahrať na umelca nielen v interiéri, ale aj v exteriéri – v areáli školy, kde  žiaci maľbou na múr  spríjemnili  prostredie školy. 
Cieľom speváckeho krúžku bolo upútať žiacku pozornosť na kultúrne podujatia a podporiť spoločenské správanie sa na verejnosti a v spoločnosti. Nadobudnuté poznatky  žiaci prezentovali na rôznych akciách usporiadaných školou a inými organizáciami v našom meste.
 	Pre deti bolo pripravených viacero zaujímavých akcií: „Zdobenie perníkov“,   „Šarkaniáda“,  „Mikulášska slávnosť“,  rôzne vedomostné súťaže, školské kolo v súťaži poézie a prózy, besedy, prednášky , exkurzie, relácie do školského rozhlasu, akcia,  „Deň Zeme“, „Týždeň vody“, „Deň mlieka“, „Vianočný bazár“, beseda na tému „História a poslanie Matice Slovenskej“ , „Slávnosť pod jedličkou“, “Mesiac knihy",  „Zábavná Pytagoriáda“ a iné.

Prevencii drogových závislostí a environmentálnej výchovy žiakov venujeme mimoriadnu pozornosť 
Činnosť v oblasti prevencie drogových závislostí sa zameriavala na utváranie pozitívnej protidrogovej klímy na škole, na výchovu k zdravému životnému štýlu bez konzumácie návykových látok a formovanie pozitívnych životných postojov. V spolupráci s výchovným poradcom sme odhaľovali a rozoberali príčiny sociálno-patologických javov a prijímali sme opatrenia zamerané na nápravu. V prevencii škola spolupracovala s OR PZ, ŠZÚ, PPP a CVČ v Púchove. 
V školskom roku 2007/2008 sme v oblasti PDZ uskutočnili tieto aktivity:
-	Beh pre zdravie
-	Aj to je rozprávka – protidrogové aktivity
-	výtvarná súťaž – plagáty Boj proti fajčeniu pri príležitosti Nefajčiarskeho dňa (21. november)
-	beseda s lekárom na tému Ochorenie AIDS a prevencia
-	beseda so psychológom na tému Partnerstvo a rodičovstvo
-	výtvarná súťaž Sme závislí... na športe pri príležitosti Svetového dňa zdravia (7. apríl)
-	anketa o fajčení, relácia do školského rozhlasu pri príležitosti Svetového dňa proti drogám (26. jún)
-	zapojili sme sa do projektu OR PZ v Považskej Bystrici Správaj sa normálne, ktorý absolvovalo 49 žiakov 6.-9. ročníka.
 Zvýšenú pozornosť sme venovali žiakom zo sociálno-patologického prostredia.  

Environmentálne aktivity
 
V spolupráci s CVČ Púchov sme pripravili sme 11 vzdelávacích aktivít  pre žiakov 1. a 2. stupňa a Praktickej školy. V tomto roku sme rozšírili environmentálne programy pre žiakov pomocných tried a pre žiakov s autizmom.
Z najzaujímavejších akcií uvádzame:
- Nad zemou, pod zemou
- Nie všetko, čo mám, majú aj iní
- Jesenné zásoby
- Zvieratká v zime
- Životné prostredie a ozónová diera
V spolupráci s organizáciou Lesy SR sme začali s výsadbou arboréta v priestoroch školy. 

Pri príležitosti Dňa Zeme sme zorganizovali  celodennú akciu spojenú so zberom odpadu, v blízkom okolí školy, úpravou kvetinových záhonov, trávnatých plôch, natieraním plota, reláciu v školskom rozhlase, výstavu plagátov na tému „Zachráňme modrú planétu alebo vyčistime svet“. Zviditeľnili sme sa v týždenníku Považskobystrické novinky fotografiami a článkom z akcie konanej ku Dňu Zeme.
Zapojili sme sa:
- do medzinárodnej súťaže výtvarnej tvorivosti na tému: „Život pre budúcnosť“
- do aktivity „Daj si vodu z vodovodu“
- do projektu: „Baterky na správnom mieste“
V priebehu celého školského roka sme plnili tieto dlhodobé ciele:
- úspora energií, materiálov, šetrenie školských pomôcok, čistota tried, šetrenie vodou
   triedenie odpadu.

V rámci PK a MZ sa na našej škole uskutočnilo mnoho zaujímavých a poučných akcií. 
Zrealizovali sme výtvarnú aktivitu „Deň zápasu za ľudské práva“ a učitelia dejepisu a občianskej výchovy oboznámili žiakov s touto témou, pripravili reláciu k Medzinárodnému dňu prvej pomoci a rozpracovali tému „Modrá planéta“.
V rámci PK SJ :
-	program so žiakmi pri príležitosti Slávnosti pod jedličkou
-	návšteva Považskej knižnice pri príležitosti Mesiaca knihy
-	relácia do školského rozhlasu – Deň detskej knihy (2.4.)
Výchovný poradca zorganizoval 2 besedy k voľbe povolania a v spolupráci s OU Ladce.
Žiaci 9. ročníka sa zúčastnili projektu zisťovania pracovných zručností HAMET 2.

Boli sme organizátorom  I. ročníka súťaže v pracovných zručnostiach žiakov ŠZS na tému „Vesmír“.
V rámci svetového dňa Prvej pomoci sme zorganizovali praktickú ukážku práce záchrannej služby, ktorú nám predviedli zamestnanci RPZ zo Žiliny. 

V rámci projektu „Škola podporujúca zdravie“ sme sa zúčastnili  regionálnej konferencie v Trenčíne pod názvom „Podpora zdravia v školách Trenčianskeho kraja“, ktorá sa konala pod záštitou prednostu KŠÚ v Trenčíne , kde sme prezentovali výsledky práce našej školy v podpore zdravia na škole so zameraním na výchovu k zdraviu.

Pozitíva  našej školy

•	Poloha školy 
Škola sa nachádza  v prekrásnom horskom prostredí , ktorý poskytuje výborné podmienky pre pobyt žiakov na čerstvom vzduchu, relaxačné a pohybové aktivity. 

•	Prostredie školy
Areál školy tvorí rozsiahly lesný pasienok, ktorý udržiavame svojpomocne a tak žiaci majú množstvo príležitostí na rozvoj pracovných zručností a návykov,  pestuje sa u nich pozitívny vzťah  k práci.  

•	Budova školy 
Budova školy je nová, moderná, vybavená  bezbariérovým vstupom  pre žiakov používajúcich vozík. Okrem tried je vybavená dielňou pre prácu s kovom a drevom dielňou, krajčírskou dielňou, učebňou na vyučovanie individuálnej logopedickej starostlivosti, počítačovou učebňou, herňou a spoločenskou miestnosťou.

•	Komplexnosť služieb
Súčasťou školy je internát, ktorý umožňuje vzdelávať a ubytovať žiakov z okolitých obcí regiónu. Pri škole je zriadená ŠPP (od 1. 9. 2008 Centrum špeciálno-pedagogických služieb). Poradňa  je širokou verejnosťou prijímaná veľmi pozitívne a sústavne sa zvyšuje počet pochvalných uznaní.

Čo nás čaká v budúcnosti a čo nevyhnutne potrebujeme zlepšiť ?

•	Vypracovanie kvalitných vzdelávacích programov, ktoré budú zárukou maximálneho  špecifiká nášho regiónu
•	Škola nemá vlastnú telocvičňu ani účelové ihrisko
•	Plánujeme zatepliť budovu a vymeniť okná za plastové 
•	Nedarí sa nám nadviazať spoluprácu s niektorou špeciálnou základnou školou v Českej republike.

V Považskej Bystrici  28.08.2008                                          

                                                                                                    Mgr. Lýdia Turičíková
                                                                                                         riaditeľka školy